recursal/SuperWikiNEXT-32B huggingface dataset:
**সন্দীপনি** (সংস্কৃত: सान्दीपनि, আইএএসটি: **Sāndīpani**) হলেন হিন্দু দেবতা 
কৃষ্ণ ও বলরামের  গুরু।

সন্দীপনি কৃষ্ণ ও বলরামকে সমস্ত বেদ, অঙ্কন শিল্প, জ্যোতির্বিদ্যা, গন্ধর্ববেদ, চিকিৎসাবিদ্যা, হাতি ও ঘোড়াদের প্রশিক্ষণ এবং তীরন্দাজ বিষয়ে শিক্ষা দিয়েছেন বলে মনে করা হয়।

কিংবদন্তি
---------

ভাগবত পুরাণ সন্দীপনি সম্বন্ধে নিম্নোক্ত গল্পটি বর্ণনা করে:

> 
> *সন্দীপনির বাসভবনে ছাত্র হিসাবে থাকার সময়, ভাই কৃষ্ণ ও বলরাম এবং তাদের বন্ধু সুদামা প্রতিটি পাঠ আয়ত্ত করেছিলেন, যদিও প্রতিটিতে একবারই নির্দেশ দেওয়া হয়েছিল। তাদের পড়াশুনা দ্রুত শেষ হওয়ার পরে, তারা তাদের শিক্ষককে তার নিজের পছন্দের উপদেশকের দক্ষিণা চাইতে রাজি করান। সন্দীপনি তার সন্তানের পুনরুদ্ধার চেয়েছিলেন, যেটি প্রভাসে সমুদ্রে নিখোঁজ হয়েছিল। দুই ভাই প্রভাসে গিয়ে দেখেন যে ছেলেকে শঙ্খসুর নামক এক সত্তা ছিনিয়ে নিয়ে গেছে। কৃষ্ণ তার পুত্রকে উদ্ধার করেন এবং তারা তাকে তাদের গুরুর কাছে ফিরিয়ে দেন।*
> 
> 
> — *ভাগবত পুরাণ, অধ্যায় ৪৫*

হরিবংশ পুরাণে, কৃষ্ণ জানতে পেরেছিলেন যে সন্দীপানির পুত্রকে পাঞ্চজন নামক অসুর গ্রাস করেছে এবং বিনষ্ট হয়েছে। কৃষ্ণ এবং তার ভাই যমলোকে তার গুরু পুত্রকে পুনরুজ্জীবিত করার জন্য যমকে রাজি করাতে যান এবং সফল হন:

> 
> *এরপর তিনি যমের আবাস থেকে দীর্ঘকাল হারিয়ে যাওয়া তাঁর গুরুর পুত্রকে নিয়ে আসেন। অসীম শক্তির কৃষ্ণের শক্তিতে সন্দীপনীর পুত্র, অনেক আগেই মৃত, তার শারীরিক রূপে ফিরে আসে। এই অত্যন্ত বিস্ময়কর কীর্তিটি দেখে যা কেউ ভাবতে বা সম্পাদন করতে পারে না সমস্ত প্রাণী বিস্ময়ে ভরে গিয়েছিল। তাঁর গুরুর পুত্র, পঞ্চজন্য এবং বিভিন্ন মূল্যবান রত্ন নিয়ে বিশ্বজগতের প্রভু মাধব ফিরে আসেন।*
> 
> 
> — *হরিবংশ, খণ্ড ২, অধ্যায় ৩৩*

তথ্যসূত্র
---------

1. 1 2  www.wisdomlib.org (২০১৭-০৬-১৯)। "Sandipani, Sāndīpani: 5 definitions"। *www.wisdomlib.org* (ইংরেজি ভাষায়)। সংগ্রহের তারিখ ২০২২-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Chapter Forty-Five"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  www.wisdomlib.org (২০২০-১১-১৪)। "Krishna Brings Back His Preceptor's Son From the Ocean [Chapter 33]"। *www.wisdomlib.org* (ইংরেজি ভাষায়)। সংগ্রহের তারিখ ২০২২-১১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Main extract of the Bhagavata Purana related to Sandipani
**মাকাল** বা **মাকাল ফল** (ইংরেজি: Redball snakegourd) (*Trichosanthes tricuspidata*) হচ্ছে Cucurbitaceae
 পরিবারের *Trichosanthes* গণের একটি লতানো উদ্ভিদ। মাকাল শব্দটি বাংলা প্রবাদে বাজে অর্থে ব্যবহৃত হলেও এর প্রাচীন নাম ছিল **মহাকাল** যা ভেষজ গুণে অত্যন্ত সমৃদ্ধ। এই নামটি বিকৃত হয়ে কালে কালে 'মাকাল' নামে বাংলায় স্থান হয়েছে। 

মাকালকে আরবিতে হানজাল, সংস্কৃতিতে দেব দালিকা এবং হিন্দিতে ইন্দ্রায়ন বলা হয়। এর বৈজ্ঞানিক নাম সিট Citrullus colocynthis। উদ্যান তত্ত্ববিদ উইলিয়াম মিথিউস মাকালকে অন্তসার শূন্য ফল বলে অভিহিত করেছেন।

গঠন
---

মাকাল গাছ মূলত লতাজাতীয় বহুবর্ষজীবী উদ্ভিদ। চৈত্র বৈশাখে মাকাল গাছে সাদা ধবধবে ফুল ধরে। শ্রাবণ-ভাদ্রে মাকাল ফল পাকে। তখন মনকাড়া এই ফলটিকে আপেলের মতো দেখা যায়। দেখতে আপেলের মতো এই মাকাল ফলটি। গাছে ধরা অবস্থায় মাকাল ফলের মতো সুন্দর ফল সত্যি খুব কম দেখা যায়, তবে ভেতরটা খুবই কদর্য। এটি জঙ্গল বা বাড়ির বড় বড় গাছকে আশ্রায় করে ধীরে ধীরে বেড়ে ওঠে। মাকাল গাছ লম্বায় ৩০ থেক ৪০ ফুট পর্যন্ত হয়ে থাকে। এর পাতায় থাকে অনেকগুলো খাঁজ। মাকাল ফল কাঁচা অবস্থায় গাঢ় সবুজ, কিছুদিন পর হলুদ ও পাকলে লাল বর্ণ ধারণ করে।

প্রাপ্তিস্থান
-------------

মাকাল ফলের আদি নিবাস তুর্কি। তুর্কি থেকে এশিয়া ও আফ্রিকা মহাদেশে গাছটি বিস্তার লাভ করে। সারা পৃথিবীতে এর ৪২টি প্রজাতি দেখতে পাওয়া যায়। এর মধ্যে বাংলাদেশে দেখতে পাওয়া যায় প্রায় ১২টি প্রজাতি।

লোককথা
------

মাকাল ফল নিয়ে বৃহত্তর ময়মনসিংহে নানা ধরনের প্রবাদ আছে। এরকম এটি প্রবাদ হচ্ছে:- এক সুন্দরী গৃহবধূ রাতের অন্ধকারে শাশুড়িকে বিষ প্রয়োগে হত্যার ষড়যন্ত্র করে। কিন্তু দুর্ভাগ্যক্রমে ওই বিষ তাকেও খেতে হয়। বিষক্রিয়ায় দুজনই মারা যায়। মৃত্যুুর আগে শাশুড়ি পুত্রবধূকে অভিশাপ দেয়। ওই অভিশাপেই গৃহবধূ মাকাল ফলে পরিণত হয়। যার বাইরের রূপই সুন্দর, কিন্তু ভেতরটা কালো।

ঔষধি গুনাগুন
------------

ভেতরে কালো হলেও এটির রয়েছে ভেষজ উপকার। ভারতীয় চিকিৎসকরা মনে করেন যে মাকাল ফল এক সময় হাঁপানি, নাক ও কানের ক্ষত এমন কি কুষ্ঠ রোগেও ব্যবহৃত হয়েছে। যুগ যুগ পুরনো মাথা ব্যথার জন্যে তেল দিয়ে মিশ্রিত মাকালের শিকড় খুব উপযোগী। কবিরাজি মতে, মাকাল গাছের শিকড় কোষ্ঠকাঠিন্য ও বদহজমের ওষুধ তৈরিতে কাজে লাগে। কফ ও শ্বাস কষ্ট নিরাময়েও মাকাল ফলদায়ক। আধুনিক ওষুধশিল্পে এ ফলের নির্যাস থেকে তৈরি ওষুধ ল্যাক্সেটিভ হিসেবে ব্যাপক ব্যবহৃত হয়।

ব্যবহার
-------

মাকাল ফলের বীচি ও আঁশ শুকিয়ে গুড়ো করে পানিতে দ্রবীভূত করে ফসলে প্রয়োগ করা যায়। এই দ্রবণ ফসলের পোকামাকড়, ইঁদুর ও রোগ-বালাই দমনে বিষ হিসেবে কাজ করে। এর বিষ ফসলের জন্য ক্ষতিকর নয়।

বিলুপ্তির কারন
--------------

নানা কারণে প্রাকৃতিক বন উজাড় হওয়ায় এটি হারিয়ে যাচ্ছে। দেশি-বিদেশি নানা ধরনের কীটনাশকের প্রভাবে পরিবেশবান্ধব মাকালের বিষ আর কেউ কিনতে চায় না। বাজারেও পাওয়া যায় না।

চিত্রশালা
---------

* 
* T. tricuspidata var. tomentosa (near Mananthavady, India)*T. tricuspidata* var. *tomentosa* (near Mananthavady, India)

তথ্যসূত্র
---------

1. ↑  The Plant List (retrieved 14/8/2017)
2. ↑  Roskov Y.; Kunze T.; Orrell T.; Abucay L.; Paglinawan L.; Culham A.; Bailly N.; Kirk P.; Bourgoin T.; Baillargeon G.; Decock W.; De Wever A. (২০১৪)। Didžiulis V. সম্পাদক। "Species 2000 & ITIS Catalogue of Life: 2014 Annual Checklist."। Species 2000: Reading, UK.। সংগ্রহের তারিখ ২৬ মে ২০১৪।
3. ↑  Loureiro, João de (1790) *Flora Cochinchinensis* 2: 589.
**জঁ রনোয়ার** (ফরাসি: Jean Renoir *ঝ়ঁ রন্‌ৱার্‌*, আ-ধ্ব-ব: [ʀə'nwaʀ])) (১৫ই সেপ্টেম্বর, ১৮৯৪ – ১২ই ফেব্রুয়ারি, ১৯৭৯) একজন ফরাসি চলচ্চিত্র পরিচালক, অভিনেতা ও লেখক ছিলেন।

প্রাথমিক জীবন ও কর্মজীবন
------------------------

রনোয়ার ফ্রান্সের প্যারিসে জন্মগ্রহণ করেছিলেন। তিনি ছিলেন তার বাবা মায়ের দ্বিতীয় সন্তান। তার পরিবারের প্রত্যেকেই ছিলেন সুপরিচিত। তার পিতা, পিয়ের-ওগ্যুস্ত রনোয়ার ছিলেন বিখ্যাত চিত্রশিল্পী। 
রনোয়ার বড় হয়েছিলে গ্যব্রিয়েল র‍্যনারের হাত ধরে। র‍্যনার ছিলেন রনোয়ারের মায়ের জ্ঞাতি বোন। তিনি রনোয়ারের জন্মের পূর্বে রনোয়ারের পরিবারে বাস করতে আসেন।

ত্রিশের দশকে আন্তর্জাতিক খ্যাতি
-------------------------------

ত্রিশের দশকে রনোয়ার অনেক ভালো কিছু চলচ্চিত্র তৈরি করেন যা তাকে আরো বেশি বিখ্যাত করে। বিশেষ করে ত্রিশের দশক থেকেই সবাক চলচ্চিত্র ফ্রান্সে বেশি তৈরি হতে থাকে। এছাড়া রনোয়ার ত্রিশের দশকের মাঝামাঝি সময়ে পপুলার ফ্রন্টে জড়িয়ে পড়েন। আর এই রাজনীতিতে যুক্ত হবার পর তার পরবর্তী চলচ্চিত্রগুলোতেও এর প্রভাব পরিলক্ষিত হয়।

তথ্যসূত্র
---------

1. ↑  এই ফরাসি ব্যক্তিনামটির বাংলা প্রতিবর্ণীকরণে উইকিপেডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
2. ↑  *My Life and My Films*, pp. 124-127
3. ↑  Durgnat, pp. 108-131
এই নিবন্ধটি একজন কার্টুনিস্ট সম্পর্কে। ভাষাবিজ্ঞানী শিশির ভট্টাচার্য্যের জন্য শিশির ভট্টাচার্য্য (ভাষাবিজ্ঞানী) দেখুন।

শিশির ভট্টাচার্য্যের স্বাক্ষর
**শিশির ভট্টাচার্য্য** (জন্ম: ৯ মার্চ ১৯৬০) বাংলাদেশী চিত্রশিল্পী, শিক্ষাবিদ ও কার্টুনিস্ট। ১৯৮০ সাল থেকেই তার শিল্পকর্মে রাজনৈতিক প্রতিষ্ঠানগুলোর সমালোচনা বিদ্রুপাত্মক শৈলীতে প্রকাশ পেয়ে আসছে। বাংলাদেশের দৈনিক পত্রিকাগুলোতে তার রাজনৈতিক কার্টুনগুলো নিয়মিত প্রকাশিত হয়। তিনি দেশের রাজনৈতিক বিষয়কে কার্টুনের বলিষ্ঠ অথচ সহজ রেখা আর বিদ্রুপের ভঙ্গিতে সাবলীলভাবে জনগণের কাছে উপস্থাপন করার প্রয়াশ চালিয়েছেন।

শিক্ষাজীবন
----------

শিশির ১৯৮৩ সালে ঢাকা চারুকলা ইনস্টিটিউট থেকে চারুকলার ওপর স্নাতক ডিগ্রী অর্জন করেন। ১৯৮৭ সালে ভারতের এম এস ইউনিভার্সিটি অব বরোদা থেকে চারুকলায় স্নাতকোত্তর ডিগ্রী অর্জন করেন।

কর্মজীবন
--------

শিশির মূলত একজন কার্টুনিস্ট হিসেবেই বেশি পরিচিত। আশির দশকে ছাত্রাবস্থায় তিনি কার্টুন করতে শুরু করেন। পরবর্তী সময়ে সামরিক সরকারের সময়কালে প্রতিবাদী কার্টুন করেন। নব্বইয়ের দশকে সংবাদপত্রে কার্টুনিস্ট হিসেবে তার প্রকাশ হয়। তার অঙ্কিত রাজনৈতিক কার্টুনগুলো প্রথম আলোসহ বাংলাদেশের জনপ্রিয় সব সংবাদ মাধ্যমে প্রকাশিত হয়। তিনি ঢাকা বিশ্ববিদ্যালয়ের চারুকলা অনুষদে সহযোগী অধ্যাপক হিসেবে কর্মরত আছেন।

প্রদর্শনী
---------

শিশিরের চিত্রকর্ম নিয়ে সর্বপ্রথম একক প্রদর্শনী হয় ১৯৯৪ সালে চট্টগামে। এরপর তার দ্বিতীয় একক প্রদর্শনী হয় ঢাকায় ২০০০ সালে। তিনি ইংল্যান্ডের ম্যানচেস্টারে ‍আর্ট সাউথ এশিয়ার আওতায় কর্মসূচীর একটি গ্রুপ প্রদর্শনীতে অংশ নেন। তিনি পাকিস্তানের একটি গ্রুপ প্রদর্শনীতে অংশগ্রহণ করেন। ২০০৭ সালে জাপানে শিশিরের একটি এক মাসের দীর্ঘ প্রদর্শনী অনুষ্ঠিত হয়।

শিল্পকর্ম
---------

তথ্যসূত্র
---------

1. ↑  "শিশির ভট্টাচার্য্য"। *www.dhakaartcenter.org*। ২৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৫।
2. ↑  রায়, অজয় কুমার (আগস্ট ২০১৮)। "রাজনৈতিক ও গুণী ব্যক্তিদের সংক্ষিপ্ত পরিচিতি"। *ঠাকুরগাঁও জেলার ইতিহাস* (২ সংস্করণ)। ঢাকা: টাঙ্গন প্রিন্টিং এন্ড পাবলিকেশন। পৃষ্ঠা ৩০৬-৩০৭। আইএসবিএন 978-9843446497।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "কার্টুনের শিশির"। *দৈনিক ইত্তেফাক*। ১৬ জুলাই ২০১৫। সংগ্রহের তারিখ ২০১৮-০১-২২।
4. ↑  Closeup Japan: Shishir brings the charm of his cartoons to Japan, The Daily Star, 2007-09-07; *Retrieved: 2007-09-114*

| * দে
* স
বাংলাদেশের শিল্পী |
| --- |
| চিত্রশিল্পী | 
* জয়নুল আবেদীন
* কাইয়ুম চৌধুরী
* কফিল আহমেদ
* সফিউদ্দিন আহমেদ
* নাজিব তারেক
* তোফায়েল আহমেদ
* শাহাবুদ্দিন আহমেদ
* মুর্তজা বশীর
* শিশির ভট্টাচার্য্য
* রশিদ চৌধুরী
* কামরুল হাসান
* সাইফুল ইসলাম
* সৈয়দ জাহাঙ্গীর
* মোহাম্মদ কিবরিয়া
* নিতুন কুণ্ডু
* মুস্তফা মনোয়ার
* রফিকুন নবী
* মুস্তফা খালিদ পলাশ
* আব্দুস শাকুর
* এস এম সুলতান
* সালেহ উদ্দীন
* খলিল রহমান
* মনিরুল ইসলাম
* ইমদাদ হোসেন
* মোবিনুল আজিম

 |  |
| ভাস্কর | 
* নভেরা আহমেদ
* নিতুন কুণ্ডু
* মুস্তফা মনোয়ার
* মৃণাল হক
* হামিদুর রহমান

 |
| আলোকচিত্রশিল্পী | 
* শহিদুল আলম
* হাশেম খান
* মঞ্জুর আলম বেগ
* নাসির আলী মামুন
* রশীদ তালুকদার
* গোলাম মাওলা
* গোলাম কাসেম

 |
**আশুতোষ ভট্টাচার্য** (জন্ম জানুয়ারি ১৭ ১৯০৯ – মৃত্যু মার্চ ১৯ ১৯৮৪) একজন বিশিষ্ট বাংলা সাহিত্য ও লোকসংস্কৃতি গবেষক ও অধ্যাপক। জন্ম অবিভক্ত বাংলার ময়মনসিংহ জেলার ঢালুয়াতে। পিতা মুরারিমোহন ভট্টাচার্য। ঢাকা বিশ্ববিদ্যালয় থেকে প্রথমে বাংলা সাহিত্যে (১৯৩২) ও পরে সংস্কৃতে এমএ পাশ করেন। ঢাকা বিশ্ববিদ্যালয়ে অধ্যাপনা করেন ১৯৩৫ থেকে ১৯৪৭ পর্যন্ত। এরপর সাত বছর আর্কিওলজিক্যাল সার্ভে অব ইন্ডিয়ায় সহায়ক গবেষকের কাজ করেন। ১৯৫৫ সালে কলকাতা বিশ্ববিদ্যালয়ে যোগ দিয়ে ১৯৫৯ সালে পিএইচডি ডিগ্রি অর্জন করেন। ১৯৬৭ সালে উক্ত বিশ্ববিদ্যালয়ের রবীন্দ্র অধ্যাপক এবং ১৯৭০ সালে বাংলা বিভাগের প্রধান হন। অবসর গ্রহণ করেন ১৯৭৮ সালে।

আশুতোষ ভট্টাচার্যের গবেষণার প্রধান বিষয় ছিল লোকসংস্কৃতি। এই বিষয়ে তিনি অনেক নিবন্ধও রচনা করেন। পুরুলিয়ার ছৌ নাচ তিনিই বিশ্বের সমক্ষে প্রথম তুলে ধরেন। তার রচিত গ্রন্থগুলির মধ্যে ‘বাংলা মঙ্গলকাব্যের ইতিহাস’, ‘বাংলার লোকসাহিত্য’, ‘বাইশ কবির মনসামঙ্গল’, ‘পুরুলিয়া থেকে আমেরিকা’ প্রভৃতি উল্লেখযোগ্য।

গবেষণার স্বীকৃতি রূপে ১৯৫০ সালে কলকাতা বিশ্ববিদ্যালয় থেকে সরোজিনী বসু স্বর্ণপদক, ১৯৬১ সালে শিশির স্মৃতি পুরস্কার পান এবং ১৯৬৯ সালে সঙ্গীত নাটক আকাদেমির ফেলো নির্বাচিত হন। এছাড়া লোকসংস্কৃতি পরিষদ, নিখিলবঙ্গ সাহিত্য-সম্মেলন ইত্যাদি বহু সম্মেলনে প্রতিনিধিত্ব করেন। আমেরিকা ও ইউরোপের একাধিক স্থানে লোকসংস্কৃতি বিষয়ে বক্তৃতাও দেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু (২০০২)। *বাঙালি চরিতাভিধান, প্রথম খণ্ড,*। কলকাতা: সাহিত্য সংসদ।
\* বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২
**সোহরাব** (উর্দু: سُہراب‎‎) একটি পাকিস্তানি বাইসাইকেল কোম্পানি, যা সাইকেল ও এর যন্ত্রাংশ তৈরি করে। কোম্পানিটি পাকিস্তানের লাহোরে অবস্থিত।

ইতিহাস
------

কোম্পানিটি ১৯৫২ সালে লাহোরে কয়েকজন ব্যবসায়ীর দ্বারা শুরু হয়। যখন বৈদেশিক মুদ্রা সংকটের ফলে পাকিস্তানে আমদানিকে মারাত্মকভাবে সীমিত করা হয়, তখন ব্যবসায়ীরা অভ্যন্তরীণভাবে সাইকেল উৎপাদন ও বিক্রি করার একটি সুযোগ পায় এবং ফলস্বরূপ *১৯১২ সালের কো-অপারেটিভ সোসাইটি অ্যাক্ট ২ এর ৯ নং ধারা*র অধীনে ১৯৫৩ সালের ৮ সেপ্টেম্বর সোহরাবকে প্রতিষ্ঠা করেন। প্রথমদিকে এর মাত্র ২২ জন সদস্য ছিল এবং দিনে ৫টি সাইকেল তৈরি করত। বর্তমানে এর ২২৮ জন সদস্য রয়েছে এবং প্রতিদিন প্রায় ২০০০ টি সাইকেল তৈরি করে।

গঠন
---

সোহরাব তাদের কর্মীদের কথা মাথায় রেখেই সব নিয়ন্ত্রন করে। কোম্পানির সমস্ত নিয়ন্ত্রণ ক্ষমতা সাধারণ সংস্থার কাছে থাকে, যারা প্রতি ৩ বছর পর ক্ষমতায় নির্বাচিত হয়। প্রতিষ্ঠার পর থেকে নিয়মিত নির্বাচন অনুষ্ঠিত হয়ে আসছে। সোহরাব তাদের শ্রমিকদের জন্য একটি ভর্তুকিকৃত ক্যান্টিন ও হাসপাতালের মাধ্যমে তাদের সামাজিক নীতি বজায় রাখে। তারা প্রতি বছর মক্কায় হজ্জ যাত্রায় যোগদানের জন্য তাদের পাঁচজন কর্মীকে অর্থ প্রদান করে।

পণ্য
----

সোহরাব প্রথমে একটি একক গতির রোডস্টার সাইকেল তৈরি করে। এতে একটি যুক্ত স্টিল ফ্রেম এবং রড-ব্রেক ছিল। এই সাইকেলটি ৫০ বছরের বেশি সময় পরেও এখনও উৎপাদনে রয়েছে। ১৯৯০-এর দশকে তারা তাদের পরিসরকে বিস্তৃত করতে আরও আধুনিক ধরনের সাইকেল এমটিবি ও বিএমএক্স যোগ করে। সোহরাব কার্গো-ট্রাইসাইকেল, জিমনেসিয়ামের সরঞ্জাম, পুশ-চেয়ার ও হুইলচেয়ার তৈরিতেও ব্যাপক বৈচিত্র্য এনেছে। তাদের পরবর্তীতে তৈরি সাইকেলগুলো বেশি দামে বিক্রি হয়। ১৯৯৪ সালে, সোহরাব জেএস৭০ মোটর সাইকেল নিয়ে মোটর সাইকেলের বাজারে প্রবেশ করে। পরবর্তীতে এর একটি বৃহত্তর সংস্করণ অটোরিকশার ভিত্তি হিসেবে ব্যবহৃত হয়।

বাজার
-----

সোহরাবের প্রাথমিক বাজার প্রধানত পাকিস্তানের প্রত্যন্ত ও গ্রামীণ জনসংখ্যার এলাকা যেখানে মোটর সাইকেল ও গাড়ি এখনও কিছু লোকের সাধ্যের মধ্যে নেই সেসব এলাকায় বিস্তৃত। কিছু বড় শহরের মানুষ ব্যায়াম করতে শহরের রাস্তায় সাইকেল চালায় এবং নিজেদের জন্য সাইকেল চালানোর ক্লাব তৈরি করে।

আফগানিস্তান ও বাংলাদেশেও তাদের রপ্তানি বাজার গড়ে উঠেছে। ফরাসি রোটারী ইন্টারন্যাশনালের মাধ্যমে মাদাগাস্কারেও সোহরাব হুইলচেয়ার বিতরণ করে।

তথ্যসূত্র
---------

1. 1 2  "Bicycle pedals down memory lane in Pakistan"। *The Nation* (ইংরেজি ভাষায়)। ২০১১-০৪-২০। সংগ্রহের তারিখ ২০২৩-১১-০৫।
2. 1 2 3 4  "PAKISTAN CYCLE INDUSTRIAL CO-OPERATIVE SOCIETY LTD."। Sohrab Cycles। সংগ্রহের তারিখ ২০১৮-১২-১৮।
3. ↑  *Gohar Social Studies 5* (ইংরেজি ভাষায়)। Gohar Publishers। আইএসবিএন 978-969-526-026-5। সংগ্রহের তারিখ ২০১৮-১২-১৮।
4. 1 2  "News & Events"। Sohrab Cycles। সংগ্রহের তারিখ ২০১৮-১২-১৮।
5. ↑  Nausheen Ishtiaq Jivani (২০১১-০১-২৪)। "Critical mass: Streets of Karachi"। Dawn (newspaper)। সংগ্রহের তারিখ ২০১৮-১২-১৮।
6. ↑  "Exports"। Sohrab Cycles। সংগ্রহের তারিখ ২০১৮-১২-১৮।

বহিঃসংযোগ
---------

* প্রাতিষ্ঠানিক ওয়েবসাইট
হুকের আইন। ফাইলের প্রতীক "ডেল্টা" সংস্করণ:Hooke's-law-springs.png ব্যবহারকারী:Svjo দ্বারা তৈরি
পদার্থবিজ্ঞানে, **প্রত্যয়নী বল** একটি বল যা কোনো বস্তুর ওপর ক্রিয়া করে তাকে সাম্যাবস্থায় নিয়ে আসতে চায়। প্রত্যয়নী বল কেবলমাত্র উক্ত ভর বা বস্তুকণার অবস্থানের ওপর নির্ভরশীল, এবং এটি সর্বদা সাম্যাবস্থানের অভিমুখে ক্রিয়া করে। সরল স্পন্দন গতি বর্ণনা করতে প্রত্যয়নী বলের ধারণা ব্যবহৃত হয়। যে বল কোনো বস্তুকে তার প্রকৃত আকার, আকৃতি বা অবস্থানে প্রত্যাবর্তন করাতে চায়, তাই-ই প্রত্যয়নী বল।

উদাহরণ
------

প্রত্যয়নী বলের একটি উদাহরণ হলো স্প্রিং-এর গতি। একটি আদর্শ স্প্রিং এর সাম্যাবস্থা থেকে এর দৈর্ঘ্য পরিবর্তনের সমানুপাতে পাল্টা বল প্রয়োগ করে। স্প্রিংকে টেনে দীর্ঘ করলে তাতে পাল্টা বলের উদ্ভব ঘটে যা একে সাম্যাবস্থায় ফেরত আনে। স্প্রিং ধ্রুবকের মান দ্বারা দৈর্ঘ্য পরিবর্তনকে গুণ করে সে পাল্টা বলের মান পাওয়া যায়, একে হুকের সূত্র বলে।

অপর একটি উদাহরণ হলো দোলক। যখন একটি দোলক দোল না খায়, তখন এর ওপর আরোপিত সবগুলো বল দোলকটিকে সাম্যাবস্থায় রাখে। যেহেতু অভিকর্ষজনিত নিম্নমুখী বল এবং সুতাটির টান বল পরস্পর বিপরীতমুখী ও সমান। যখন দোলকটিতে ঝোলানো ভরটি গতিশীল, এর সাম্যাবস্থার অবস্থান সবচেয়ে নিম্নভাগে, যেখানে দোলক স্থির থাকে। সরল দোলকে অভিকর্ষ বল বস্তুকে সাম্যাবস্থায় আনতে চায়, তাই অভিকর্ষজ বলকেও এক্ষেত্রে প্রত্যয়নী বল বলা যেতে পারে।

আরও দেখুন
---------

* বিস্তার প্রতিক্রিয়া অপারেটর

তথ্যসূত্র
---------

1. ↑  
Giordano, Nicholas (২০০৮–২০১৩)। "Chapter 11, Harmonic Motion and Elasticity"। *College Physics: Reasoning and Relationships*। ভলিউম ১ ও ২ (১ম, ২য় সংস্করণ)। ইন্ডিপেনডেন্স, কেওয়াই: কেনগেজ লার্নিং। পৃষ্ঠা ৩৬০। আইএসবিএন 978-0-534-42471-8। এলসিসিএন 2009288437। ওসিএলসি 191810268। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
Beltrami, Edward J. (১৯৯৮) [১৯৮৮]। "Chapter 1, Simple Dynamic Models"। *Mathematics for Dynamic Modeling* (২য় সংস্করণ)। স্যান ডিয়েগো, সিএ: অ্যাকাডেমিক প্রেস। পৃষ্ঠা ৩–৭। আইএসবিএন 9780120855667। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি বাংলাদেশের শহর সম্পর্কে। অন্য ব্যবহারের জন্য নড়াইল (দ্ব্যর্থতা নিরসন) দেখুন।

**নড়াইল** বাংলাদেশের দক্ষিণ-পশ্চিমাঞ্চলের খুলনা বিভাগে অবস্থিত একটি শহর। প্রশাসনিকভাবে শহরটি নড়াইল জেলা এবং নড়াইল সদর উপজেলার সদর। এটি নড়াইল জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর,যশোর বিমানবন্দর এবং খুলনা এর খান জাহান আলী বিমানবন্দর।বিভাগীয় শহর খুলনা থেকে নড়াইল শহরের দূরত্ব ৬১কি.মি.।

জনসংখ্যা
--------

বাংলাদেশের আদমশুমারি ও গৃহগণনা-২০১১ অনুযায়ী নড়াইল শহরের মোট জনসংখ্যা ৫১,৩১৮ জন যার মধ্যে ২৫,৭৯১ জন পুরুষ এবং ২৫,৫২৭ জন নারী। এ শহরের পুরুষ এবং নারী অনুপাত ১০১:১০০।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°১০′১৭″ উত্তর ৮৯°৩০′৩৯″ পূর্ব﻿ / ﻿২৩.১৭১৩৪৬° উত্তর ৮৯.৫১০৯৫০° পূর্ব﻿ / 23.171346; 89.510950। সমুদ্র সমতল থেকে শহরটির গড় উচ্চতা ১৪ মিটার।

প্রশাসন
-------

১৯৭২ সালে নড়াইল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নড়াইল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৪টি মহল্লায় বিভক্ত । ৩৯.৭৯ বর্গ কি.মি. আয়তনের নড়াইল শহরের ২২.০৫ বর্গ কি.মি. এলাকা নড়াইল পৌরসভা দ্বারা পরিচালিত হয়।

শিক্ষা ব্যবস্থা
---------------

নড়াইল শহরের স্বাক্ষরতার হার হলো শতকরা ৮০ ভাগ।

তথ্যসূত্র
---------

1. ↑  "নড়াইল পৌরসভার মেয়র"। ২০১৯-১২-০২ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২৪২। সংগ্রহের তারিখ ২০১৯-১২-০৪।
3. ↑  "এক নজরে পৌরসভা"। ২৪ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-০৪।
***ভিব্রিও কলেরি*** হল গ্রাম-নেগেটিভ ফ্যাকাল্টেটিভ অ্যানেরোব এবং কমা-আকৃতির ব্যাকটেরিয়ার একটি প্রজাতি। ব্যাকটেরিয়াগুলি স্বাভাবিকভাবেই লোনা বা নোনা জলে বাস করে যেখানে তারা কাঁকড়া, চিংড়ি এবং অন্যান্য শেলফিশের কাইটিনযুক্ত খোসার সাথে সহজেই নিজেদেরকে সংযুক্ত করে। *ভি. কলেরি* এর কিছু স্ট্রেন কলেরা মানুষের জন্য প্যাথোজেনিক এবং একটি মারাত্মক রোগের কারণ হয়। কলেরা যা অল্প রান্না করা বা কাঁচা সামুদ্রিক প্রাণীর প্রজাতির ব্যবহার থেকে উদ্ভূত হতে পারে।

**ভি. কলেরি**কে ১৮৪৯ সালে প্রথম ফেলিক্স-আর্কিমিড পাউচেট দ্বারা বর্ণনা করা হয়েছিল এক ধরনের প্রোটোজোয়া হিসাবে। ফিলিপ্পো পাচিনি সঠিকভাবে এটিকে ব্যাকটেরিয়া হিসেবে চিহ্নিত করেছেন এবং তার থেকেই বৈজ্ঞানিক নাম গৃহীত হয়েছে। ১৮৮৪ সালে রবার্ট কখ কলেরার কারণ হিসেবে ব্যাকটেরিয়া আবিষ্কার করেন।

ব্যাকটেরিয়াটির একটি মেরুতে একটি ফ্ল্যাজেলাম এবং এর কোষের পৃষ্ঠ জুড়ে একাধিক পিলি রয়েছে। এটি শ্বাসযন্ত্র এবং গাঁজনীয় বিপাকের মধ্য দিয়ে যায় ০১ এবং ০১৩৯ নামে দুটি সেরোগ্রুপ কলেরা প্রাদুর্ভাবের জন্য দায়ী।সংক্রমণ মূলত দূষিত পানি পানের মাধ্যমে হয়, তাই স্যানিটেশন এবং স্বাস্থ্যবিধির সাথে যুক্ত। খাওয়ার সময়, এটি অন্ত্রের শ্লেষ্মায় আক্রমণ করে যা খাওয়ার কয়েক ঘন্টা থেকে ২-৩ দিনের মধ্যে একটি হোস্টে ডায়রিয়া এবং বমি হতে পারে। ওরাল রিহাইড্রেশন সলিউশন এবং অ্যান্টিবায়োটিক যেমন ফ্লুরোকুইনোলোনস এবং টেট্রাসাইক্লিনগুলি সাধারণ চিকিৎসা পদ্ধতি। 

*ভি. কলেরি*র দুটি বৃত্তাকার ডিএনএ রয়েছে। একটি ডিএনএ কলেরা টক্সিন (সিটি), একটি প্রোটিন উৎপন্ন করে যা প্রচুর পানিযুক্ত ডায়রিয়া ("ভাত-জলের মল" নামে পরিচিত) সৃষ্টি করে। কিন্তু ডিএনএ টক্সিনের জন্য সরাসরি কোড করে না কারণ কলেরা টক্সিনের জিনগুলি সিটিএক্সফি (সিটিএক্স φ), একটি  নাতিশীতোষ্ণ ব্যাকটেরিওফেজ (ভাইরাস) দ্বারা বহন করা হয়। ব্যাকটেরিয়ার ডিএনএ-তে ঢোকানো হলে ভাইরাস শুধুমাত্র টক্সিন উৎপন্ন করে।

তথ্যসূত্র
---------

1. ↑  "Laboratory Methods for the Diagnosis of Vibrio cholerae" (পিডিএফ)। Centre for Disease Control। সংগ্রহের তারিখ ২৯ অক্টোবর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Lutz, Carla; Erken, Martina; Noorian, Parisa; Sun, Shuyang; McDougald, Diane (২০১৩)। "Environmental reservoirs and mechanisms of persistence of Vibrio cholerae"। *Frontiers in Microbiology*। **4**: 375। আইএসএসএন 1664-302X। ডিওআই:10.3389/fmicb.2013.00375। পিএমআইডি 24379807। পিএমসি 3863721 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  NCBI: Vibrio cholerae O1 (serogroup)
4. ↑  NCBI: Vibrio cholerae O139 (serogroup)
5. ↑  Harris, Jason B.; LaRocque, Regina C.; Qadri, Firdausi; Ryan, Edward T.; Calderwood, Stephen B. (২০১২)। "Cholera"। *Lancet*। **379** (9835): 2466–2476। ডিওআই:10.1016/S0140-6736(12)60436-X। পিএমআইডি 22748592। পিএমসি 3761070 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য নবীনগর পৌরসভা দেখুন। অন্যান্য ব্যবহারের জন্য নবীনগর (দ্ব্যর্থতা নিরসন) দেখুন।

**নবীনগর** বাংলাদেশের দক্ষিণাঞ্চলের চট্টগ্রাম বিভাগের অন্তর্গত ব্রাহ্মণবাড়িয়া জেলায় অবস্থিত একটি শহর। প্রশাসনিকভাবে শহরটি নবীনগর উপজেলার সদর। শহরটি ব্রাহ্মণবাড়িয়া জেলার ষষ্ঠ বৃহত্তম ও নবীনগর উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক বিমানবন্দর হলো শাহজালাল আন্তর্জাতিক বিমানবন্দর । বিভাগীয় শহর চট্টগ্রাম থেকে ২০৯.৪ কি.মি. এবং জেলা শহর ব্রাহ্মণবাড়িয়া থেকে ২২.৭ কি.মি. দূরত্বে নবীনগর শহর অবস্থিত ।

জনসংখ্যা
--------

নবীনগর শহরের মোট জনসংখ্যা ৫৩,১৫৭ জন যার মধ্যে ২৫,৩৪৩ জন পুরুষ এবং ২৭,৮১৪ জন নারী। এ শহরের পুরুষ এবং নারী অনুপাত ৯২। শহরে মোট খানা সংখ্যা বা পরিবার রয়েছে ১০৫৩৯ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°৫৩′১৮″ উত্তর ৯০°৫৭′৩৮″ পূর্ব﻿ / ﻿২৩.৮৮৮২০৯৮° উত্তর ৯০.৯৬০৫৬৩৭° পূর্ব﻿ / 23.8882098; 90.9605637। সমুদ্র সমতল থেকে শহরটির গড় উচ্চতা ১০.৬৩ মিটার।

প্রশাসন
-------

১৯৯৯ সালে নবীনগর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নবীনগর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ১৪.১৪ বর্গ কি.মি. আয়তনের নবীনগর শহর এলাকাটি নবীনগর পৌরসভা দ্বারা পরিচালিত হয়।

শিক্ষা ব্যবস্থা
---------------

নবীনগর শহরের স্বাক্ষরতার হার হলো শতকরা ৫১.২ ভাগ।

তথ্যসূত্র
---------

1. ↑  "নবীনগর পৌরসভার মেয়র হলেন শিব শংকর"। কালের কন্ঠ। ২ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।
2. ↑  "Distance from Chittagong to Nabinagar"। distancesto.com। সংগ্রহের তারিখ ২০১৯-০১-০৬।
3. ↑  "Distance from Brahmanbaria to Nabinagar"। distancesto.com। সংগ্রহের তারিখ ২০১৯-০১-০৬।
4. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮০। সংগ্রহের তারিখ ২০১৯-০১-০৭।
5. ↑  "Where is Nabinagar, Bangladesh?"। distancesto.com। সংগ্রহের তারিখ ২০১৯-০১-০৬।
6. ↑  "এক নজরে পৌরসভা"। ১৫ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
এই নিবন্ধটি শহর সম্পর্কে। এ শহর পরিচালনাকারী পৌরসভার জন্য নলছিটি পৌরসভা দেখুন।

**নলছিটি** বাংলাদেশের দক্ষিণাঞ্চলের বরিশাল বিভাগের অন্তর্গত ঝালকাঠি জেলায় অবস্থিত একটি শহর। প্রশাসনিকভাবে শহরটি নলছিটি উপজেলার সদর। শহরটি নলছিটি উপজেলার বৃহত্তম এবং প্রধান শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী নলছিটি শহরের মোট জনসংখ্যা ৩০,৮০৫ জন যার মধ্যে ১৪,৭০৬ জন পুরুষ এবং ১৬,০৯৯ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং রয়েছে ৭০৫৩টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৩৫′৪৫″ উত্তর ৯০°১৬′৫১″ পূর্ব﻿ / ﻿২২.৫৯৫৭৮৩° উত্তর ৯০.২৮০৭৮৭° পূর্ব﻿ / 22.595783; 90.280787। সমুদ্র সমতল থেকে শহরটির গড় উচ্চতা ৬.০৭ মিটার।

প্রশাসন
-------

১৮৭৫ সালে নলছিটি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নলছিটি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত । ২৩.৩২ বর্গ কি.মি. আয়তনের নলছিটি শহর এলাকাটি নলছিটি পৌরসভা দ্বারা পরিচালিত হয়।

শিক্ষা ব্যবস্থা
---------------

নলছিটি শহরের স্বাক্ষরতার হার হলো শতকরা ৬৬.১ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৫। সংগ্রহের তারিখ ২০১৯-০১-০৭।
2. ↑  "latitude, longitude and coordinates for Nalchity, Bangladesh"। distancesto.com। সংগ্রহের তারিখ ২০১৯-০১-০৬।
3. ↑  "এক নজরে পৌরসভা"। ১১ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
**ফ্যান্টাসি কিংডম থিম পার্ক**, মূলত ফ্যান্টাসি কিংডম নামেই পরিচিত বাংলাদেশের ঢাকার অদূরে আশুলিয়া থানার জামগড়া এলাকায় অবস্থিত একটি বিনোদন পার্ক। ফ্যান্টাসি কিংডম ২০০২ সালের ১৯ ফেব্রুয়ারি ইং তারিখে প্রতিষ্ঠিত হয়। এই পার্কটির রক্ষণাবেক্ষণ ও পরিচালনা করে কনকর্ড এন্টারটেইনমেন্ট কোম্পানি লিমিটেড; যা কনকর্ড গ্রুপের একটি সহযোগী প্রতিষ্ঠান।  থিম পার্কটি প্রায় ২০ একর জায়গা জুড়ে অবস্থিত, যার মধ্যে একটি থিম পার্ক, একটি ওয়াটার পার্ক, শুষ্ক পার্ক এবং হেরিটেজ কর্নার রয়েছে।

বর্তমান সময়ে, ফ্যান্টাসি কিংডম বাংলাদেশে সর্বাধিক পরিদর্শিত থিম পার্ক, যার গড় বার্ষিক উপস্থিতি ৬ কোটি।

অবস্থান
-------

পার্কটি রাজধানী ঢাকার অদূরে সাভার উপজেলাধীন আশুলিয়া থানার জামগড়া এলাকায় ঢাকা-আশুলিয়া মহাসড়কের পাশে অবস্থিত। এই সম্পত্তি ঢাকা জেলা কর্তৃক পরিচালিত আশুলিয়া ও সাভারের শহরগুলির অন্তর্ভুক্ত। ফ্যান্টাসি কিংডম পৌঁছানোর জন্য বর্তমানে অনেক সড়ক রয়েছে। ঢাকা থেকে সাভার যাওয়ার পথেই পড়ে বাংলাদেশের সর্বপ্রথম থিম পার্ক ফ্যান্টাসি কিংডম।

মূল আকর্ষণ
----------

ফ্যান্টাসি কিংডম
'ফ্যান্টাসি কিংডম থিম পার্ক' সমস্ত তরুণদের জন্য প্রায় ২৪ টি রাইড রয়েছে।  যার ভিতর সবচেয়ে মজার উল্লেখযোগ্য কিছু রাইড হল জুজু ট্রেন ও টনি অ্যাডভেঞ্চার।  

* বাম্পার কার
* জুজু ট্রেন
* ঘূর্ণি পাখি
* হাইওয়ের কনভয়
* বিহ স্প্ল্যাশ
* হ্যাপি কাঙারু
* ইজি ডিজি
* সূর্য ও চাঁদ
* থ্রিডি সিনেমা
* বুল ডোজার
* সান্তা মারিয়া
* বাচ্চাদের বাম্পার গাড়ি
* জাদুর গালিচা
* পনি অ্যাডভেঞ্চার
* রোলার কোস্টার
* স্পিড ওয়ে
* ঘূর্ণি টানেল
* স্কাই হপার
* বাম্পার বোট
* জিপ প্রায়
* ইগলু হাউস
* মুভিং টাওয়ার
* ফেরিস হুইল
* জুনিয়র ফেরিস হুইল
* রিডিম্পশন গেম
* রক এন রোল এবং ৯ডি সিনেমা হল নতুন রাইড হিসেবে ফ্যান্টাসি কিংডম কমপ্লেক্সে যুক্ত করা হয়েছে

### ওয়াটার কিংডম

আশুলিয়ার ফ্যান্টাসি কিংডম কমপ্লেক্সের একটি প্রধান আকর্ষণ হল ওয়াটার কিংডম। এই ওয়াটার পার্কটিতে স্লাইড, একটি ওয়েভ পুল, অলস রিভ রয়েছে। ফ্যান্টাসি কিংডমের পাশে ওয়াটার কিংডম অবস্থিত। এছাড়া, এখানে স্লাইড ওয়ার্ল্ড, লেজি রিভার, পারিবারিক পুল, মাল্টি-স্লাইড এবং ওয়াটার পুল, লস্ট কিংডম, খেলার অঞ্চল এবং নৃত্যের অঞ্চল রয়েছে।

### এক্স-ট্রিম রেসিং গো-কার্ট

ফ্যান্টাসি কিংডম এই গো-কার্টগুলি ফ্যান্টাসি কিংডম কমপ্লেক্সে চালু করছে, যা বাংলাদেশে প্রথমবারের মতো আন্তর্জাতিক মানের গো-কার্টস চালানোর বিশ্ব মানের অভিজ্ঞতা দেয়।

তথ্যসূত্র
---------

1. 1 2  "?????????? ?????"। *online dhaka guide* (ইংরেজি ভাষায়)। সংগ্রহের তারিখ ২০১৮-১০-২১।
2. ↑  "Take a break at Fantasy Kingdom"। *The Daily Star* (ইংরেজি ভাষায়)। ২০১৮-০৬-১৩। সংগ্রহের তারিখ ২০১৮-১০-২১।
3. 1 2  "Into the world of Fantasy"। *The Daily Star* (ইংরেজি ভাষায়)। ২০১৫-০৭-১৫। সংগ্রহের তারিখ ২০১৮-১০-২১।
4. 1 2  "Fun times at Fantasy Kingdom"। *The Daily Star* (ইংরেজি ভাষায়)। ২০১৮-০৮-২১। সংগ্রহের তারিখ ২০১৮-১০-২১।
5. ↑  Sun, The Daily। "Launching ceremony of the new Fantasy Kingdom park | daily sun"। *Daily Sun* (ইংরেজি ভাষায়)। সংগ্রহের তারিখ ২০১৮-১০-২১।
6. ↑  Sun, The Daily। "Fantasy Kingdom Complex: The paradise of entertainment | daily sun"। *Daily Sun* (ইংরেজি ভাষায়)। সংগ্রহের তারিখ ২০১৮-১০-২১।
ফরাসী লেখক ও দার্শনিক Michel de Montaigne কর্তৃক রচিত প্রবন্ধের সংকলন,১৫৮৮ খ্রিস্টাব্দ
সাহিত্যে বর্ণনামূলক গদ্যকে **প্রবন্ধ** বলা হয়।প্রবন্ধ সাহিত্যের অন্যতম একটি শাখা। এর সমার্থক শব্দগুলো হলো - সংগ্রহ, রচনা, সন্দর্ভ। প্রবন্ধের বিষয়বস্তু শৈল্পিক, কাল্পনিক, জীবনমুখী, ঐতিহাসিক কিংম্বা আত্মজীবনীমূলক হয়ে থাকে। যিনি প্রবন্ধ রচনা করেন তাকে প্রবন্ধকার বলা হয়। প্রবন্ধে মূলত কোনো বিষয়কে তুলে ধরে তার বিভিন্ন দিক নিয়ে আলোচনা করা হয়

প্রবন্ধ’ শব্দের প্রকৃত অর্থ প্রকৃষ্ট রূপে বন্ধন । ‘প্রকৃষ্ট বন্ধন’ বলতে বোঝায় বিষয়বস্তু ও চিন্তার ধারাবাহিক বন্ধনকে । নাতিদীর্ঘ, সুবিন্যস্ত গদ্য রচনাকে প্রবন্ধ বলে । প্রবন্ধ রচনার বিষয়, ভাব, ভাষা সমানভাবে গুরুত্বপূর্ণ ।

এক কথায় কল্পনা শক্তি ও বুদ্ধিবৃত্তিকে কাজে লাগিয়ে লেখক যে নাতিদীর্ঘ সাহিত্য রূপ সৃষ্টি করেন তাই প্রবন্ধ ।

শ্রেণিবিভাগঃ

প্রবন্ধ প্রধানত ২ ভাগে বিভক্তঃ

১। তন্ময় বা বস্তুনিষ্ঠ

২। মন্ময় বা ব্যক্তিনিষ্ঠ

যে প্রবন্ধে বিষয়বস্তুর প্রাধান্য থাকে তাকেই তন্ময় বা বস্তুনিষ্ঠ প্রবন্ধ বলে।লেখকের পান্ডিত্য,জ্ঞানের গভীরতা ইত্যাদি এখানে ভালোভাবে প্রকাশ পায়।বস্তুনিষ্ঠ প্রবন্ধকেই মূলত প্রবন্ধ বলে বিবেচনা করা হয়।

এই প্রবন্ধ অনেক ভাগে বিভক্তঃ

১। বিবৃতিমূলক

২। ব্যাখ্যামূলক

৩। বর্ণনামূলক

৪। বিতর্কমূলক

৫। চিন্তামূলক

৬। তথ্যমূলক

৭। নীতিকথামূলক

আরও দেখুন
---------

* সাহিত্য প্রবেশদ্বার

* ছোটগল্প

তথ্যসুত্রঃ

প্রবন্ধ,ebbokbou.rdu.bd
**চক্ষু প্রতিস্থাপন** হল একজন দাতা থেকে একজন গ্রহীতার কাছে মানুষের চোখের গ্লোব প্রতিস্থাপন ।

২০২৩ NYU ল্যাঙ্গোন স্বাস্থ্য প্রচেষ্টা
--------------------------------------

২০২৩ সালের নভেম্বরে, NYU ল্যাঙ্গোন হেলথের সার্জনরা প্রথম সফল চক্ষু প্রতিস্থাপনের ঘোষণা দেন। 

এটি একটি আংশিক মুখ প্রতিস্থাপনের অংশ হিসাবে একটি অপারেশনের অংশ ছিলো যা ২১ ঘন্টা সময় নিয়েছিল।  প্রাপক, অ্যারন জেমস, একটি উচ্চ-ভোল্টেজ পাওয়ার লাইন দুর্ঘটনায় তার চোখ, নাক এবং মুখ সহ মুখের বাম পাশ হারিয়েছিলেন।  রয়টার্স জানিয়েছে যে প্রতিস্থাপিত চোখে "ভালভাবে কাজ করা রক্তনালী এবং একটি প্রতিশ্রুতিশীল চেহারার রেটিনা" রয়েছে। 

চোখ মস্তিষ্কের সাথে যোগাযোগের জন্য অপটিক স্নায়ু ব্যবহার করছিলো না এবং জেমস চোখের মাধ্যমে দৃষ্টিশক্তি ফিরে পায়নি।  প্রাপ্তবয়স্ক স্টেম সেলগুলি তার অস্থি মজ্জা থেকে সংগ্রহ করা হয় এবং অপটিক স্নায়ুতে ইনজেকশন দেওয়া হয়। 

প্রধান সার্জন, এডুয়ার্ডো ডি. রদ্রিগেজ বলেছেন যে "যদি দৃষ্টি পুনরুদ্ধারের কিছু রূপ ঘটে তবে এটি বিস্ময়কর হবে, কিন্তু ... আমাদের লক্ষ্য ছিল প্রযুক্তিগত অপারেশন করা"।

ইতিহাস
------

১৮৮৫ সালে *Revue générale d'ophtalmologie* রিপোর্ট করে যে ১৭ বছর বয়সী একটি মেয়ের স্ট্যাফিলোম্যাটাস এবং বুফথালমিক চোখ একটি খরগোশের চোখ দ্বারা প্রতিস্থাপিত করেন ড. চিব্রেট।   কার্যকর ইমিউনোসপ্রেশনের অভাবের কারণে ১৫ দিন পরে অপারেশন ব্যর্থ হয়। 

১৯৬৯ সালে টেক্সাস মেডিক্যাল সেন্টারের কনরাড মুর দাবি করেছিলেন যে তিনি একটি সম্পূর্ণ চোখ প্রতিস্থাপন করেছিলেন, কিন্তু তিনি পরবর্তীতে তার দাবি প্রত্যাহার করেছিলেন ।

আরো দেখুন
---------

* কর্নিয়া প্রতিস্থাপন

তথ্যসূত্র
---------

1. 1 2 3 4 5 6 7  Lapid, Nancy (৯ নভেম্বর ২০২৩)। "Surgeons in New York announce world's first eye transplant"। *Reuters*। সংগ্রহের তারিখ ১০ নভেম্বর ২০২৩। Lapid, Nancy (9 November 2023). "Surgeons in New York announce world's first eye transplant". *Reuters*. Retrieved 10 November 2023.
2. ↑  Maddela, Naga Raju; Chakraborty, Sagnik (২০২১-০৩-২২)। *Nanotechnology for Advances in Medical Microbiology*। Springer Nature। পৃষ্ঠা 45। আইএসবিএন 978-981-15-9916-3।
3. 1 2  Sher, Yelizaveta; Maldonado, José R. (২০১৮-১১-২২)। *Psychosocial Care of End-Stage Organ Disease and Transplant Patients*। Cham: Springer। আইএসবিএন 978-3-319-94914-7।
4. ↑  Blodi, Christopher F. (২০২২)। "Novel Insights Into the 1969 Whole-Eye Transplant: Medical Ethics and Evolving Safety Mechanisms": 120–127। ডিওআই:10.1016/j.ajo.2022.01.009। পিএমআইডি 35038417 `|pmid=` এর মান পরীক্ষা করুন (সাহায্য)।
টেমপ্লেট:Eye procedures
লেবানন বাহিনী (একটি রাজনৈতিক দল) নিবন্ধের সাথে বিভ্রান্ত হবেন না।
**লেবানন সশস্ত্র বাহিনী** (আরবি: القوات المسلحة اللبنانية, প্রতিবর্ণীকৃত: *Al-Quwwāt al-Musallaḥa al-Lubnāniyya*) বা **লেবানন আর্মি** ( আরবি: الجيش اللبناني, প্রতিবর্ণীকৃত: *Al-Jaish al-Lubnani* লেবানন প্রজাতন্ত্রের সামরিক বাহিনী । এটি তিনটি শাখা নিয়ে গঠিত, স্থল বাহিনী, বিমান বাহিনী এবং নৌবাহিনী । লেবানন সশস্ত্র বাহিনীর মূলমন্ত্র হল "সম্মান, ত্যাগ, আনুগত্য" (আরবি: "شرف · تضحية · وفاء" - *শরফ. তাদ্বহিয়া. ওয়াফা '* )।

প্রতীক
------

লেবাননের সশস্ত্র বাহিনীর প্রতীকটি একটি লেবানন সিডার গাছ নিয়ে গঠিত, যা দুটি লরেল পাতা দ্বারা বেষ্টিত, তিনটি শাখার প্রতীকের উপরে অবস্থিত: দুটি বেয়নেট দ্বারা প্রতিনিধিত্ব করা স্থল বাহিনী, একটি নোঙ্গর দ্বারা প্রতিনিধিত্ব করা নৌবাহিনী এবং দুটি ডানা দ্বারা প্রতিনিধিত্ব করা বিমানবাহিনী।

সংক্ষিপ্ত বর্ণনা
----------------

লেবাননের সশস্ত্র বাহিনীর প্রাথমিক মিশনের মধ্যে রয়েছে লেবানন এবং এর নাগরিকদের বহিরাগত আগ্রাসনের বিরুদ্ধে রক্ষা করা, অভ্যন্তরীণ স্থিতিশীলতা এবং নিরাপত্তা বজায় রাখা, দেশের গুরুত্বপূর্ণ স্বার্থের বিরুদ্ধে হুমকির মোকাবিলা করা, সামাজিক উন্নয়ন কর্মকাণ্ডে জড়িত হওয়া এবং জনসাধারণ ও মানবিক প্রতিষ্ঠানের সাথে সমন্বয় করে ত্রাণ কার্যক্রম পরিচালনা করা।

সশস্ত্র বাহিনী ৮৪,২০০ সক্রিয় কর্মী নিয়ে গঠিত। এরমধ্যে প্রায় ৮০,০০০ সৈন্য, বিমানবাহিনীতে ২,৫০০ জন এবং নৌবাহিনীতে ১,৭০০ জন কর্মী রয়েছে। বাকি সদস্যরা হলেন কমান্ডার, উপদেষ্টা, প্রকৌশলী এবং বিশেষ বাহিনীর সদস্য। এলএএফ একটি সর্ব-স্বেচ্ছাসেবী বাহিনী। লেবাননের রাজধানী বৈরুতের পূর্বে ইয়ারজেহে অবস্থিত প্রতিরক্ষা মন্ত্রণালয় থেকে প্রথাগতভাবে একজন ম্যারোনাইট ক্যাথলিক খ্রিস্টান দ্বারা অধিষ্ঠিত তিনটি শাখাই এলএএফ কমান্ডার দ্বারা পরিচালিত এবং সমন্বিত হয়। লেবাননের সশস্ত্র বাহিনীর বর্তমান কমান্ডার ইন চিফ জেনারেল জোসেফ আউন। ১৯৮৫ এবং ২০০০ এর মধ্যে সামরিক কর্মীদের সংখ্যা দ্বিগুণ হওয়ার সাথে বর্তমানে এলএএফ বিশ্বের ষষ্ঠ স্থানে রয়েছে। দেশটিতে ছয়টি সামরিক কলেজ ও স্কুল রয়েছে। লেবাননের কর্মকর্তাদের অতিরিক্ত প্রশিক্ষণ গ্রহণের জন্য অন্যান্য দেশে, যেমন- মার্কিন যুক্তরাষ্ট্র, রাশিয়া বা ইউরোপের অন্যান্য অংশে পাঠানো হয়।

তহবিলের অভাব, রাজনৈতিক কলহ এবং ২০০০ সাল পর্যন্ত বিদেশী বাহিনীর উপস্থিতির কারণে এলএএফ-এর সরঞ্জামগুলি বেশ পুরানো। লেবাননের সরকার সশস্ত্র বাহিনীর সক্ষমতা বাড়াতে তার অংশীদারদের সাথে কাজ করছে। লেবাননের গৃহযুদ্ধের সমাপ্তির পর এলএএফ অন্যান্য রাজ্য থেকে সামান্য অনুদানের সাহায্যে তার যতটা সম্ভব যন্ত্রপাতি মেরামত করার সিদ্ধান্ত নেয়। এই উন্নতি প্রক্রিয়ায় মার্কিন যুক্তরাষ্ট্র লেবাননের প্রধান অংশীদার হিসেবে রয়ে গেছে। এলএএফ-এর প্রায় ৮৫% সরঞ্জাম মার্কিন-নির্মিত, বাকিগুলি যুক্তরাজ্য, ফরাসি এবং সোভিয়েত-নির্মিত।

তথ্যসূত্র
---------

1. ↑  الجيش اللبناني। "الموقع الرسمي للجيش اللبناني | شرف، تضحية، وفاء"। *Lebarmy.gov.lb* (আরবি ভাষায়)। ২০০২-০৮-০৩ তারিখে মূল থেকে আর্কাইভ করা। সংগ্রহের তারিখ ২০১৬-০১-০৮।
2. ↑  "LAF Mission"। Lebanese Armed Forces। ১৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ১৯ মে ২০০৯।
3. ↑  "Joseph Aoun"। *الموقع الرسمي للجيش اللبناني*।
4. ↑  "Armed forces growth (most recent) by country"। NationMaster.com। ২০০২। সংগ্রহের তারিখ ডিসেম্বর ১৩, ২০০৮।
5. ↑  "US Military Assistance to Lebanon: Equipping LAF Not Transforming It"। *الموقع الرسمي للجيش اللبناني*।
6. ↑  "LAF Equipment"। Lebanese Armed Forces। ১৯ জুলাই ২০০৬ তারিখে মূল থেকে আর্কাইভ করা। সংগ্রহের তারিখ ১৯ মে ২০০৯।
**চেগা** মৌরিতানিয়ার খুব উত্তর-পূর্ব অংশে অবস্থিত একটি পরিত্যক্ত দুর্গ। এর অবস্থান আলজেরিয়া এবং মালির সীমান্তের কাছাকাছি। এটি কয়েক শতাব্দী ধরে বাণিজ্যিক কাফেলা গুলির বিশ্রাম ও বিরতির স্থান। দুর্গ থেকে ৫০০ মিটার দূরে একটি জলের উৎসের কাছে নিওলিথিক শিলা খোদাই করা আছে।

চেগা একটি মসজিদ এবং একটি সামরিক দুর্গ নিয়ে গঠিত। এটি ফরাসি বিদেশী সৈন্য কর্তৃক নির্মিত হয়েছিল এবং স্বাধীনতার পরে মৌরিতানিয়ার সেনাবাহিনী দখল করে।

 চেগার কাছে কারিগর খনির একটি দৃশ্য
যদিও সীমান্তে অনুপ্রবেশকারী ও অবৈধ বিদেশীদের এখনও দেখা মাত্র গুলি করার আইন রয়ে গেছে' তবুও ২০১৯ সালে রাষ্ট্রপতি মোহাম্মদ ওউলদ গাজোয়ানি সীমিত পরিসরে চেগা দূর্গের আশেপাশের সামরিক অঞ্চল উন্মুক্ত করেছিলেন। তখন থেকে চেগায় হস্তনির্মিত যন্ত্র ব্যবহার করে মৌরিতানিয় এবং মালিয়ান কারিগররা এখানে ধাতব সোনার খোঁজ করায় এস্থান একটি উম্মুক্ত খনিকেন্দ্রে পরিণত হয়েছে।পাশাপাশি রাশিয়ান শক্তি সংস্থা এমিরাল রিসোর্সেস এখানে প্রাতিষ্ঠানিকভাবে বৃহৎ সোনার মজুত খুঁজছে।

 চেগার কাছে একটি খনিতে কাজ করছেন একজন কারিগর

তথ্যসূত্র
---------

1. 1 2  "de Vries"। সংগ্রহের তারিখ ২ ডিসেম্বর ২০১৮।  Hein and Wil de Vries' travel report
2. ↑  Puigaudeau, Odette du; Sénones, Marion (১৯৩৯)। "Gravures rupestres du Hank (Sahara Marocain)" (ফরাসি ভাষায়)। জেস্টোর 27912955।
3. ↑  McMakin, Wilson (৭ জুলাই ২০২৩)। "Russians and Artisanal Miners on Shaky Ground in Mauritania"। *Inkstick*। সংগ্রহের তারিখ ১০ জুলাই ২০২৩।
স্যামুয়েল পিয়েরপন্ট ল্যাংলি
**স্যামুয়েল পিয়েরপন্ট ল্যাংলি** (আগস্ট ২২, ১৮৩৪ - ফেব্রুয়ারি ২৭, ১৯০৬) একজন মার্কিন জ্যোতির্বিজ্ঞানী, পদার্থবিজ্ঞানী, বেলোমিটারের উদ্ভাবক এবং বিমান-চালনা ও নভোশ্চরণ বিদ্যার পথিকৃৎ। তিনি বোস্টন লাতিন স্কুল থেকে স্নাতক সম্পন্ন করেন এবং হার্ভার্ড কলেজ মানমন্দিরের সহকারী হিসেবে কর্মজীবন শুরু করেন। তিনি বিমান নিয়ে গবেষণা শুরু করেন ১৮৯৬ সালে। রাইট ভাইরা আকাশে উড়ার আগেই তিনি তিনবার আকাশে বিমান ওড়ানোর চেষ্টা করেছিলেন। তৃতীয় বারে প্রায় সফল হয়েছিলেন। কিন্তু পূর্ণ সফলতা আসেনি। ১৯১৪ সালে তার নির্মিত বিমানটিতেই শক্তিশালী ইঞ্জিন বসিয়ে তাকে আকাশে ওড়ানো হয়েছিল। কিন্তু তার আগেই তিনি মৃত্যুবরণ করেন। বিমান চালনা বিদ্যার ইতিহাসে তার অবদান স্বর্ণাক্ষরে লিখা থাকবে।

তথ্যসূত্র
---------

1. ↑  *Biographical Index of Former Fellows of the Royal Society of Edinburgh 1783–2002* (পিডিএফ)। The Royal Society of Edinburgh। জুলাই ২০০৬। আইএসবিএন 0-902-198-84-X। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* www.flyingmachines.org
* www.centennialofflight.gov

|
|  |
| পূর্বসূরীস্পেনসার ফুলারটন বেয়ার্ড | **স্মিথসোনিয়ান ইনস্টিটিউশনের সচিব**১৮৮৭ - ১৯০৬ | উত্তরসূরীচার্লস ডুলিটল ওয়ালকট |
|
**স্যার রিচার্ড সাটন** (c. 1460-1524) একজন ইংরেজ আইনজীবী ছিলেন। তিনি অক্সফোর্ডের ব্রাসেনোজ কলেজের লিংকনের বিশপ উইলিয়াম স্মিথের সাথে প্রতিষ্ঠাতা ছিলেন, এবং কোন কলেজের প্রথম প্রতিষ্ঠাতা।

তিনি চেশায়ারের সাটনে জন্মগ্রহণ করেন, স্যার উইলিয়াম সাটনের ছোট ছেলে, একজন ধনী জমির মালিক এবং বার্টন লাজারস, লেস্টারশায়ারে হাসপাতালের মাস্টার। তিনি একজন ব্যারিস্টার ছিলেন এবং 1499 সালে প্রাইভি কাউন্সিলের সদস্য ছিলেন। 1513 সালে তিনি সিওনের মঠের স্টুয়ার্ড হয়েছিলেন, ইসলেওয়ার্থে ব্রিজিটিন সন্ন্যাসীদের একটি বাড়ি। 

স্মিথ এবং সাটন কীভাবে একটি কলেজের পরিকল্পনা করতে এসেছিলেন তা জানা যায়নি, তবে 1508 সালে আমরা এডমন্ড ক্রস্টন বা ক্রফটনকে খুঁজে পাই, £6, 13s উইল করা। 4d. "একটি কলেজ অফ ব্রাসিনোজ" এর বিল্ডিং এর দিকে যদি "লিংকনের বিশপ এবং মাস্টার সোটন" এর প্রকল্পগুলি একটি নির্দিষ্ট সময়ের মধ্যে কার্যকর করা হয়। একই বছরে সাটন বার্ষিক £3 এর বিনিময়ে ব্র্যাসেনোজ হল এবং লিটল ইউনিভার্সিটি হলের 92 বছরের লিজ পেয়েছিলেন, এবং সেই সময় থেকে তার জীবনের শেষ অবধি তিনি এস্টেট কেনার কাজে নিয়োজিত ছিলেন যা দিয়ে তিনি নতুন কলেজটি প্রদান করতে পারেন।

তিনি অক্সফোর্ডের কর্পাস ক্রিস্টি কলেজের তহবিলেও অবদান রেখেছেন বলে মনে করা হয়। তাঁর মৃত্যুর কয়েক বছর আগে তিনি নাইট উপাধি পেয়েছিলেন, যা প্রায় 1524 সালে ঘটেছিল।

1. 1 2  "The Oxford Dictionary of National Biography"। *অক্সফোর্ড ডিকশনারি অব ন্যাশনাল বায়োগ্রাফি* (অনলাইন সংস্করণ)। অক্সফোর্ড বিশ্ববিদ্যালয় প্রেস। ২০০৪। ডিওআই:10.1093/ref:odnb/26802। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।)
2. ↑  "Sir Richard Sutton – National Portrait Gallery"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑   "Sir Richard Sutton"। *ক্যাথলিক বিশ্বকোষ*। নিউ ইয়র্ক: রবার্ট অ্যাপলটন কোম্পানি। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**খারাবাদ বাইনতলা স্কুল এন্ড কলেজ** খুলনা জেলার অন্যতম পুরাতন বিদ্যালয় এবং খুলনা জেলার অন্যতম বিদ্যালয়গুলির একটি। এ বিদ্যালয়টি ১৯৪২ সালে স্থাপিত হয়। এই বিদ্যালয়ে ষষ্ঠ শ্রেণী থেকে দ্বাদশ শ্রেণী পর্যন্ত শিক্ষাদান করা হয়।

পাসের হার
---------

ইতিহাস
------

বিদ্যালয়টি ১৯৪০ সালে স্থাপিত হয়ে ১৯৬০ সাালে ২৯৭/২ নং স্মারকে জুনিয়র বিদ্যালয় হিসাবে একাডেমিক স্বীকৃতি পায়। পরবর্তীতে ৫৭৮ নং স্মারক ১৩/০৭/১৯৬৩ তারিখ ৯ম এবং ২৮৫ নং স্মারক ২৬/০৫/১৯৬৪ তারিখে ১০ম শ্রেণী খোলার অনুমতি পায়। ১২৩৩ নং স্মারক ৩০/০৬/৯৬ তারিখ বিজ্ঞান এবং ২/৩৪৮ নং স্মারক ০৫/১২/১৯৭৪ তারিখ বাণিজ্য শাখা খোলার অনুমতি পায়। অত্র বিদ্যালয় হতে ১৯৭৯ সালে মাধ্যমিক পরীক্ষায় যশোর বোর্ডে বাণিজ্য শাখায় সম্মিলিত মেধা তালিকায় ২য় স্থান এবং ২০০০ সালে উক্ত পরীক্ষায় মেধা তালিকায় ১৬ তম স্থান অধিকার করে। বিদ্যালয়টি ১৯৯৫ সালে বটিয়াঘাটা থানার শ্রেষ্ঠ শিক্ষা প্রতিষ্ঠান হিসেবে সম্মাননা পায়। ১৯৯৫ সালে বিদ্যালয়টি মানবিক শাখায় উচ্চ মাধ্যমিক পর্যায় একাডেমিক স্বীকৃতি পায় এবং ১৯৯৮ সালে এম, পি, ও ভুক্ত হয়। ২০০৪ সাল হতে উচ্চ মাধ্যমিক পর্যায় বাণিজ্য শাখা খোলার অনুমতি পায়। মাধ্যমিক পর্যায় ৩১/১২/২০১১ এবং উচ্চ মাধ্যমিক পর্যায় ৩০/০৬/২০১১ তারিখ পর্যমত্ম স্বীকৃতি প্রাপ্ত। বর্তমান বিদ্যালয়টি খারাবাদ বাইনতলা স্কুল এন্ড কলেজ নামে নাম করণ করা হয়েছে। বিদ্যালয়টি ৩.৬৬ একর জমির উপর মনোরম পরিবেশে অবস্থিত।

### প্রতিষ্টান প্রধান

প্রতিষ্ঠান প্রধানদের নামের তালিকা ও অবস্থান কালঃ 

| **নাম**  | কর্মরত বছর |
| --- | --- |
| ১) অবিনাস চন্দ্র সেন - | ১৯৪৫ হতে ১৯৫৯ ইং পর্যন্ত। |
| ২) মোঃ বায়জিদ আলী খান - | ১৯৬০ হতে ১৯৭২ পর্যন্ত। |
| ৩) শেখ মোমতাজ উদ্দিন আহম্মেদ - | ১৯৭৩ হতে ১৯৮৯ পর্যন্ত। |
| ৪) শেখ মোঃ এবারত আলী - | ১৯৯০ হতে ২০০৮ পর্যন্ত। |
| ৫) কে এম শরিফুল ইসলাম - | ২০০৯ হতে ২০১২ পর্যন্ত। |
| ৬) আবুল কাশেম - | ২০১২ হতে ----- |

যাতায়াত
--------

রুপসা ব্রীজ পার হয়ে জাবুসা গ্রামের উপর দিয়ে বাস,টেক্সি,মটরবাইক,ও অন্যান্ন যান যোগে খারাবাদ বাইনতলা স্কুল এন্ড কলেজ এ আসা যায়।

তথ্যসূত্র
---------
**বিশালাক্ষী** একজন হিন্দু দেবী। তিনি শিবের স্ত্রী সতীর এক রূপ। ভারতের বারাণসী শহরের বিশ্বনাথ মন্দিরের পশ্চাদে মীরঘাটে বিশালাক্ষী দেবীর প্রধান মন্দিরটি অবস্থিত। হিন্দু বিশ্বাস অনুযায়ী এই মনBanglaNews24.com। "মানুষ দেবী মানুষ দেবতা"। *banglanews24.com* (ইংরেজি ভাষায়)। সংগ্রহের তারিখ ২০১৯-০৩-০৯। </ref> পশ্চিমবঙ্গের একাধিক অঞ্চলেও দেবী বিশালাক্ষীর মন্দির দেখা যায়।বাঁকুড়া জেলার শুশুনিয়ার **বিশালাক্ষী বা বাশুলি দেবীর মন্দির। শ্রীকৃষ্ণকীর্তন রচয়িতা বড়ু চণ্ডীদাস যার পুজারি ছিল।**দেবী বিশালাক্ষীর ধ্যান মন্ত্র হল:

|| মুলেন ব্যাপকং ন্যাসং ধ্যায়েদেবীং পরাং শিবাম।
ধ্যায়েদেবীং বিশালাক্ষীং তপ্তজাম্বুনদপ্রভাম।।
দ্বিভুজাম্বিকাং চণ্ডীং খড়গখেটকধারিণীম।
নানালংকারসুভগাং রক্তাম্বরধরাং শুভাম।।
সদা ষোড়শবর্ষীয়াং। প্রসন্নাস্যাং ত্রিলোচনাম
মুণ্ডমালাবলি রম্য পীনোন্নতপয়োধরাম 
শবোপরী মহাদেবীং জটামুকুটমণ্ডিতাম
শত্রুক্ষয়করাং দেবীং সাধকভিস্টদায়িকম 
সর্বসৌভাগ্যজননী মহা সম্পদপ্রদং স্মরেৎ ||১

জঙ্গল জননী বিশালাক্ষী
---------------------

সুন্দরবন তথা বাংলার কৃষিজীবী, জলজীবী ও বনজীবী লোকসমাজে জঙ্গলজননী বিশালাক্ষীর প্রভাব অসীম। এক সময় সুন্দরবনের জঙ্গলমহল যত প্রসারিত হয়েছে; বিশালাক্ষী পূজার ক্ষেত্র ততই বিস্তৃ্ত‌ হয়েছে। কৃষক, জেলে, মৌয়ালি-বাওয়ালি প্রভৃতি পেশার মানুষের নয়নের মণি ইনি।

পৌরাণিক উপাখ্যান
----------------

কথিত আছে, বিষ্ণুর সুদর্শন চক্রে সতীর দেহ ছিন্নভিন্ন হওয়ার সময় দেবীর কর্ণ ও কুণ্ডল এখানে পতিত হয়েছিল। আদি শঙ্কর এই পীঠস্থান কে অষ্টাদশ মহাশক্তিপীঠ এর অন্তর্ভুক্ত করেছেন। দেবী এখানে **মণিকর্ণিকা** নামেও পরিচিত। তবে কোনো কোনো পণ্ডিত মনে করেন, কর্ণকুণ্ডল অলংকারমাত্র, তা দেহের অঙ্গ নয়। তাই এই মন্দিরকে শক্তিপীঠ না বলে উপপীঠ বলাই শ্রেয়। অন্য একটি কাহিনিসূত্র থেকে জানা যায়, এই মন্দির একটি শক্তিপীঠ। কারণ এখানে দেবীর তিন **অক্ষি** বা চোখের একটি পতিত হয়েছিল। দেবীর দিব্যচক্ষু সমগ্র বিশ্বকে দেখতে পায়, তাই দেবীর নাম এখানে **বিশালাক্ষী**। এই পীঠের শিব **কালভৈরব** নামে পরিচিত।

তথ্যসূত্র
---------

1. ↑  "বেহেস্তের দূত বা স্বর্গের দেবতারা নয়, আজও সুন্দরবন রক্ষা করেন আরবকন্যা বনবিবি"। *TheWall* (ইংরেজি ভাষায়)। ২০১৯-০১-১২T১৭:৫৮:২৩+০৫:৩০। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ 2019-03-09।  এখানে তারিখের মান পরীক্ষা করুন: `|তারিখ=` (সাহায্য)

* *Varanasi - the city of light* by Diana L. Ek.
* *বর্তমান পত্রিকা* , ১৪১০ শারদ সংখ্যা (কাশীর বিশ্বনাথ বিশ্বনাথের কাশী, সুমন গুপ্ত, পৃষ্ঠা ৬০)
**মোরগ লড়াই** (ফরাসি: Un combat de coqs) ১৮৪৬ সালে ফরাসি চিত্রকর জঁ-লিও জেরোমে কর্তৃক ক্যানভাসে অঙ্কিত তৈলচিত্র। এটি **গ্রীক তরুণদের মোরগ লড়াইয়ে অংশগ্রহণ** (*Jeunes Grecs faisant battre des coqs*) নামেও পরিচিত। এটি নব্য-গ্রিক ধাচের শিল্পকলার উদাহরণ। চিত্রকর হিসেবে এটি জেরোমেকে প্রথম সাফল্য এনে দেয়।

বর্ণনা
------

দুইজন নগ্নপ্রায় কিশোর কিশোরীর মোরগ লড়াই করছে, তারা সেই লড়াই অবলোকন করছে। তাদের পেছনে নব্য-গ্রীক শৈলীর একটি খোদাই করা শ্বেত পাথরের স্মৃতিস্তম্ভ রয়েছে। পটভূমিতে একটি হ্রদ ও পাহাড় গ্রিসের প্রাকৃতিক ভূদৃশ্যের অবতারণা ঘটায়। চিত্রের সর্ববামে নিম্নাংশে জেরোমের স্বাক্ষর আছে।

ইতিহাস
------

১৬৬৩ হতে চিত্রকর ও ভাস্করদের জন্য ফরাসি সরকারের গ্রা প্রি দে রোম নামের বৃত্তি ছিল মোরগ লড়াই চিত্রটি দিয়ে জেরোমে সেই বৃত্তি অর্জনে ব্যর্থ হয়ে তৈলচিত্রটি অন্য কোথাও প্রদর্শনের ব্যাপারে দ্বিধাগ্রস্থ ছিলেন। তার শিক্ষক পল দেলারোশে তাকে ছবিটি ১৮৪৭ সালের প্যারিসের চারুকলা একাডেমি আয়োজিত প্রাচীন চারুকলা প্রদর্শনী প্যারিস স্যালনে প্রদর্শনে রাজি করিয়েছিলেন। সেখানে ছবিটি প্রশংসিত হয় এবং জনাব রুক্স-ল্যাবরি নামের একজন ব্যক্তি ছবিটি কিনে নেন।

চিত্র পরিবেশক অ্যাডলফ গৌপিল ১৮৭২ সালে জন্মগ্রহণকারী লেবোরিতে বিধবা কাউন্টেস এইচ ডি বুসাটের কাছ থেকে এটি কিনেছিলেন এবং ১৮৭৩ সালে *মুজে দ লুক্সেমবার্গে* বিক্রি করেছিলেন। ১৯২০ থেকে ১৯৮৬ সাল পর্যন্ত এটি লুভরে ছিল এবং ১৯৮৬ সাল থেকে এটি মুজে দর্সের চিত্রশালায় প্রদর্শিত হচ্ছে।

তথ্যসূত্র
---------

1. 1 2  "Jeunes Grecs faisant battre des coqs dit aussi Un combat de coqs" (ফরাসি ভাষায়)। মুজে দর্সে। ২০২২-০৯-১৫ তারিখে মূল থেকে আর্কাইভ করা। সংগ্রহের তারিখ ২০১৬-০৬-২৯।
2. ↑  "Prix de Rome | art scholarship | Britannica"। *www.britannica.com* (ইংরেজি ভাষায়)। ২০২১-০৪-১৭ তারিখে মূল থেকে আর্কাইভ করা। সংগ্রহের তারিখ ২০২৩-০১-০৮।
3. 1 2  "Jeunes Grecs faisant battre des coqs" (ফরাসি ভাষায়)। মুজে দর্সে। ২০১৮-০৬-০২ তারিখে মূল থেকে আর্কাইভ করা। সংগ্রহের তারিখ ২০১৬-০৬-২৯।

প্রবেশদ্বার: চিত্রকর্ম নগ্নতাউইকিপিডিয়ার সহপ্রকল্পে **মোরগ লড়াই (চিত্রকর্ম)**:কমন্স হতে **মিডিয়া**উইকিউপাত্ত হতে **উপাত্ত**

|  |  |
| --- | --- |
| কর্তৃপক্ষ নিয়ন্ত্রণ: শিল্প গবেষণা প্রতিষ্ঠান উইকিউপাত্তে এটি সম্পাদনা করুন | 
* জোকন্দ (ফ্রান্স)

 |
**শেষ থেকে শুরু** ২০১৯ সালে মুক্তিপ্রাপ্ত একটি ভারতীয় বাংলা ভাষার অ্যাকশন-ড্রামা চলচ্চিত্র। চলচ্চিত্রটি পরিচালনা করেছেন রাজ চক্রবর্তী। চলচ্চিত্রটির গল্প, চিত্রনাট্য এবং সংলাপগুলি আদিত্য সেনগুপ্ত লিখেছিলেন। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, কোয়েল মল্লিক এবং রিতাভরি চক্রবর্তী। 

চলচ্চিত্রটির শুটিং লন্ডন, ঢাকা এবং কলকাতা জুড়ে হয়েছে। সিনেমাটি দর্শকদের কাছ থেকে ইতিবাচক পর্যালোচনা পেয়েছে। সিনেমাটি ওয়াটার অ্যান্ড ফায়ার উপন্যাস থেকে রূপান্তরিত হয়েছে। এটি বাংলাদেশি মুসলমানদের মধ্যে কিছু বিতর্ক সৃষ্টি করেছিল। এটি জিৎ এর পঞ্চাশতম চলচ্চিত্র। চলচ্চিত্রটিতে অনেকদিন পর জিৎ এবং কোয়েল মল্লিক কে একসাথে জুটি বাধতে দেখা যায়।

কাহিনি
------

লন্ডন যাওয়ার ফ্লাইটে পরিচয় হয় মাহিদ (জিৎ) ও পূজারিণীর (কোয়েল)। দুজনে দুজনকে পছন্দ করতে শুরু করে। খুব তাড়াতাড়িই সেই পছন্দ গড়ায় প্রেম অবধি। কিন্তু এইসব কিছুর পেছনেই লুকিয়ে থাকে মাহিদের জীবনের বিশাল সত্যি। পারিবারিক অশান্তির জেরে নিজের কাকাকেই ভুল করে খুন করে ফেলে মাহিদ। এই ঘটনার পরই নিজের ভাইকে নিয়ে লন্ডনে চলে আসে মাহিদ। সেখানেই তার দেখা পূজারিণীর সঙ্গে ও শুরু হয় মাহিদের জীবনের এক নতুন অধ্যায়ের। কিন্তু হঠাৎই গর্ভবতী হয় পূজারিণী। ঠিক সেই সময়তেই কিছু পারিবারিক সমস্যার কারণে মাহিদকে ফিরে যেতে হয় ঢাকা।কাকাকে ভুল করে গুলি করার অপরাধে ও পারিবারিক ব্যাবসার সুবিধার্থে মাহিদকে দেওয়া হয় এক অদ্ভুত শর্ত। যার দরুণ মাহিদকে বিয়ে করতে হয় ফরজানাকে (ঋতাভরী)। এদিকে মাহিদের জামাইবাবু পূজারিণীকে মাহিদের বিরুদ্ধে ভুল বোঝায়। মাহিদ লন্ডনে ফিরে এসে পূজারিণীকে অনেক খোঁজার চেষ্টা করে কিন্তু একজন খুনির সঙ্গে দেখা করতে রাজি হয় না পূজারিণী।

মনের দুঃখে পূজারিণী ফিরে যায় কলকাতা। জীবন যুদ্ধ শুরু হয় দুপক্ষেরই।
তার বাবা মেয়েকে প্রেগনেন্ট দেখে হতভম্ভ হয়ে যায় এবং তার বাবা তার উপর অভিমান করে তার সাথে কথা বলে না। এইভাবে কিছুদিন যাওয়ার পর একদিন পুজার পেটের ব্যাথায় মাটিতে পড়ে যায়। মেয়ের এই অবস্থা দেখে বাবা সহ্য করতে না পেরে তাকে হসপিটালে নিয়ে যায়।

বাচ্চা হওয়ার পর নাতির দিকে চেয়ে পুজার বাবা সব মেনে নেই। এবং নাতির নাম রাখে মাহির। এদিকে মাহিরের বাবা-মা পূজার সাথে লন্ডনে ঘটে যাওয়া ঘটনার কথা জানতে পেরে মাহিরের বিয়ে দিয়ে দেয়।

অভিনয়
------

* জিৎ - মাহির শেখ
* কোয়েল মল্লিক - পূজারিনী (পূজা)
* সৌরভ চক্রবর্তী-রাকিদ
* ঋতাভরী চক্রবর্তী
* ত্রিধা চৌধুরী

তথ্যসূত্র
---------

1. ↑  "Sesh Thekhe Shuru Showtimes"। *টাইমস অফ ইন্ডিয়া*। ১১ সেপ্টেম্বর ২০১৯। সংগ্রহের তারিখ ১১ সেপ্টেম্বর ২০১৯।
2. ↑  "Saurav Chakraborty in Sesh Theke Suru - Times of India"। *The Times of India* (ইংরেজি ভাষায়)। সংগ্রহের তারিখ ২০২১-০৭-০৫।
**শ্রী তিলভাণ্ডেশ্বর মহাদেব মন্দির** ( হিন্দি : श्री तिलभांडेश्वर महादेव मंदिर), **তিলভাণ্ডেশ্বর মহাদেব মন্দির** এবং **তিলভাণ্ডেশ্বর মন্দির** নামেও পরিচিত, পবিত্র শহর বারাণসীর অন্যতম প্রাচীন এবং বিখ্যাত মন্দির। হিন্দুধর্মে এই মন্দিরটির অত্যন্ত ধর্মীয় গুরুত্ব রয়েছে এবং এটি ভগবান শিবের উদ্দেশ্যে উৎসর্গকৃত। তিলভাণ্ডেশ্বর মন্দির ১৮ শতকে নির্মিত হয়েছে বলে মনে করা হয়।

ইতিহাস
------

শ্রী তিলভাণ্ডেশ্বর মহাদেব মন্দির ১৮ শতকে নির্মিত হয়েছিল। মন্দিরটি ভগবান শিবের উদ্দেশ্যে উৎসর্গকৃত এবং এটি পান্ডে হাভেলিতে অবস্থিত, বাংলা টোলা ইন্টার কলেজের (ভেলুপুর, বারাণসী) পাশে। এটা বিশ্বাস করা হয় যে মন্দিরের শিব লিঙ্গটি ২,৫০০ বছর আগে নিজেই আবির্ভূত হয়েছিল এবং খুবই আশ্চর্যজনক ভাবে প্রতি বছর একটি "তিল" এর সমান(হিন্দি: तिल; অর্থাৎ তিল বীজ) আকারে বৃদ্ধি পায়। বর্তমানে শিব লিঙ্গের উচ্চতা ৩.৫ ফুট এবং ভিত্তিটির ব্যাস প্রায় ৩ ফুট। এই মন্দিরে মা শারদা কিছু দিন কাটিয়েছিলেন বলেও বিশ্বাস করা হয়।

মন্দিরের অবস্থান
----------------

শ্রী তিলভাণ্ডেশ্বর মহাদেব মন্দির পান্ডে হাভেলি, ভেলুপুরে, বাঙালি টোলা ইন্টার কলেজের পাশে, গঙ্গা নদীর ৫০০ মিটার পূর্বে, বেনারস হিন্দু বিশ্ববিদ্যালয়ের ৩.২ কিলোমিটার উত্তরে এবং শ্রী কাশী বিশ্বনাথ মন্দিরের ১.৫ কিলোমিটার দক্ষিণ-পশ্চিমে অবস্থিত।

তথ্যসূত্র
---------

1. ↑  Admin (২০১২-০৬-১৬)। "Tilbhandeshwar Temple Varanasi : Find all information and photo" (ইংরেজি ভাষায়)। সংগ্রহের তারিখ ২০২৩-১০-১৫।
2. ↑  "Temple information"। Varanasi.org। সংগ্রহের তারিখ ৩ মার্চ ২০১৫।

আরও দেখুন
---------

প্রবেশদ্বার: ভারত হিন্দুধর্ম Religion